Document ID: 31995D0440

ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Ιουνίου 1995 για τη σύναψη της συμφωνίας μεταξύ της Ευρωπαϊκής Κοινότητας και της Λαϊκής Δημοκρατίας της Κίνας με σκοπό την τροποποίηση ορισμένων διατάξεων της διμερούς συμφωνίας πολυινών του 1988 για το εμπόριο κλωστοϋφαντουργικών προϊόντων μεταξύ της Ευρωπαϊκής Κοινότητας και της Λαϊκής Δημοκρατίας της Κίνας (95/440/EK)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,
την πρόταση της Επιτροπής,
Εκτιμώντας:
ότι η Επιτροπή έχει διαπραγματευθεί εξ ονόματος της Κοινότητας συμφωνία με τη Λαϊκή Δημοκρατία της Κίνας για την τροποποίηση ορισμένων διατάξεων της διμερούς συμφωνίας πολυινών του 1988 για το εμπόριο κλωστοϋφαντουργικών προϊόντων μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας (1) 7
ότι είναι σκόπιμη η έγκριση της εν λόγω συμφωνίας, που μονογραφήθηκε στις 14 Δεκεμβρίου 1994,
ΑΠΟΦΑΣΙΖΕΙ:
Άρθρο 1
Εγκρίνεται εξ ονόματος της Κοινότητας η συμφωνία μεταξύ της Ευρωπαϊκής Κοινότητας και της Λαϊκής Δημοκρατίας της Κίνας για την τροποποίηση ορισμένων διατάξεων της διμερούς συμφωνίας πολυινών του 1988 για το εμπόριο κλωστοϋφαντουργικών προϊόντων μεταξύ της Ευρωπαϊκής Κοινότητας και της Λαϊκής Δημοκρατίας της Κίνας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο πρόεδρος του Συμβουλίου εξουσιοδοτείται να ορίσει το πρόσωπο που θα είναι αρμόδιο να υπογράψει τη συμφωνία προκειμένου να δεσμευθεί η Ευρωπαϊκή Κοινότητα.
Λουξεμβούργο, 13 Ιουνίου 1995.

Labels: 1
5
13
3
18
15